Alegzandra/wili-2018-roplus huggingface dataset:
Амэрыканцы — параўнальна маладая нацыя, і працэсы этнічнай кансалідацыі ў ёй маюць дывэргентны характар (у адрозьненьне ад бразыльцаў і мэксыканцаў). Шматлікія нацыянальныя групы, якія ўваходзяць у яе склад (нават белыя палякі, італьянцы, расейцы, габрэі, ня кажучы ўжо аб мэксыканцах і іншых), у рознай ступені захоўваюць, хоць і ў некалькі зьмененым выглядзе, элемэнты культуры краін свайго паходжаньня.

23 сьнежня 2009 году ў склад сельсавету перададзеныя населеныя пункты Круглае і Хацень, якія знаходзіліся ў падпарадкаваньні Клімавіцкага раённага выканаўчага камітэту.

Паводле Страбона, плямёны, што насялялі землі на захад ад Інду, зьяўляліся часткай г.зв. Арыяны. З III ст. да н. э. яны ў асноўным згадваліся як афганы або абганы, іхняя мова згадвалася назвай з гэтым жа коранем.

Ілам (па-пэрсыдзку: ایلام‎‎ — Ilâm) — адзін з трыццаці астанаў Ірану. Разьмешчаны на захадзе краіны, мяжуе з Іракам. Плошча — 20,133 км², насельніцтва — 545,100 чалавек (2005 год). Адміністрацыйны цэнтар — Ілам.

«Практыка і тэорыя літаратурнага мастацтва» — лексыкаграфічны звод літаратуразнаўчых тэрмінаў, падрыхтаваны старшынёю гуманітарнай сэкцыі Інстытута беларускай культуры Іванам Луцэвічам (Янкам Купалам) у студзені 1923 году ў Менску, які складаецца зь дзьвюх частак: «Расейска-беларускага слоўніку» і «Слоўніку беларускіх тэрмінаў».

У верасьні 1856 папа Піюс IX пагадзіўся з пажаданьнем Аляксандра ІІ прызначыць В. Жылінскага арцыбіскупам Магілёўскім, і 9 сьнежня 1856 ён атрымаў палій арцыбіскупа.

Наваса́ды — вёска ў Барысаўскім раёне Менскай вобласьці, за 1 км на паўднёвы захад ад Лошніцы. Навасады ўваходзяць у склад Лошніцкага сельсавету.

Дачка Станіслава Яна Чартарыскага і Евы з Мінкоўскіх гербу Нязгода. Нашчадак многіх магнацкіх сямей . Яе айчым, генэрал брыгады Станіслаў Камарніцкі, загінуў у авіякатастрофе пад Смаленскам.

Да ўтварэньня Вялікага Княства Літоўскага, якое ўжо ў ХІІІ ст. аб’яднала практычна ўвесь арэал будучага беларускага этнасу, кожнае ўсходнеславянскае племя адзначалася наяўнасьцю ўласных дыялектаў. З гэтага ж стагодзьдзя на аснове гаворак, што паходзілі ад дыялектаў дрыгавічоў, паўднёва-ўсходніх крывічоў, а таксама часткова радзімічаў і севяранаў пачынае складвацца беларуская мова. Працэс працягваўся цягам XIII—XV стагодзьдзяў у якасьці мовы дзяржаўнага справаводзтва Вялікага Княства Літоўскага, якой заставалася да 1696 году.

Леў Маркавіч Літвінаў (сапраўднае імя: Леў Гурэвіч; 28 красавіка 1899 — 21 сакавіка 1963) — беларускі рэжысэр, заслужаны дзеяч мастацтваў Беларусі (1946) і Татарстана (1953).

Гарадзі́шча — паселішча з абарончымі ўмацаваньнямі, або неабароненае, бронзавага, жалезнага вякоў і часу раньняга фэадалізму. Панятак ужываецца з большага ў археалёгіі.
Наступная мадыфікацыя, Ausf.H, стала самой масавай. Першыя танкі пад гэтым пазначэньнем, якія сышлі з канвэера ў красавіку 1943 году, адрозьніваліся ад апошніх Ausf.G толькі патаўшчэньнем пярэдняга ліста даху вежы да 16 мм і задняга — да 25 мм, а таксама ўзмоцненымі бартавымі перадачамі з адліванымі кіроўнымі коламі, але першыя 30 танкаў Ausf.H з-за затрымак з пастаўкамі новых камплектавалых атрымалі толькі патоўшчаны дах. З лета таго жа году замест дадатковага 30-мм браняваньня корпуса для спрашчэньня вытворчасьці былі ўведзеныя цэльнакатныя 80-мм пліты. Акрамя таго, былі ўведзеныя навясныя супрацькумулятыўныя экраны з 5-мм лістоў, усталёўваўшыхся на большасьці Ausf.H. У сувязі з гэтым, за непатрэбнасьцю былі ліквідаваныя назіральныя прыборы ў бартах корпуса і вежы. З верасьня танкі атрымалі пакрыцьцё вертыкальнага браняваньня цымэрытам для абароны ад магнітных мін.

Першыя згадкі пра вёску адносяцца да 1498 року, калі канюшы Сенька Дзьмітравіч атрымаў ад пінскай княгіні Мар’і Сямёнавай чатыры дворышчы ў Дубым. Па прывілеі князя Хведара Іванавіча Яраслававіча Дубай у 1503 станае ўладаньнем Карповічаў.

Амэрыканская нацыя, як і яе канадзкія і лацінаамэрыканскія субраты - адна з самых маладых на зямлі. І хоць чалавечыя селішчы на тэрыторыі ЗША меліся ўжо каля 10.000 гадоў, і да пачатку эўрапейскай калянізацыі тут выразна склаліся індзейскія племянныя арэалы, большасьць (каля 70%) сучасных амэрыканцаў - прамыя нашчадкі перасяленцаў з Эўропы.

Чэмпіянат сьвету па матагонках падзяляецца на тры кляса — Moto3, Moto2, MotoGP. Да 2002 году вышэйшай клясай была кляса 500 см³, але з-за таго, што ў ім выкарыстоўваліся 2-тактавыя рухавікі й матацыклі падобнай схемы не ўжываліся больш нідзе, яе было вырашана замяніць клясай MotoGP, дзе выкарыстоўваюцца 4-тактавыя маторы да 990 см³, з 2007 па 2011 гады з-за небясьпекі іхных хуткасьцяў іхны аб’ём быў паменшаны да 800 см³, пасьля чаго ў 2012 годзе вярнуліся да «літровых» спартовых прататыпаў.

На 1863 год у межах Расейскай імпэрыі беларуская была асноўнай мовай зносінаў насельніцтва ўсіх 6 губэрняў Паўночна-Заходняга краю (Віленская, Віцебская, Гарадзенская, Ковенская, Магілёўская і Менская) і Смаленскай губэрні.

Скончыў Менскі пэдагагічны інстытут (1938). У 1944—1952 — навуковы супрацоўнік Інстытуту мовы, літаратуры і мастацтва АН БССР. У 1952—1957 загаднік сэктара Інстытуту мовазнаўства АН БССР, у 1957—1983 дырэктар, адначасова з 1975 г. загаднік сэктару лексыкалёгіі і лексыкаграфіі, старшы навуковы супрацоўнік, з 1992 дарадца пры дырэкцыі Інстытуту мовазнаўства Акадэміі навук Беларусі.

У навакольлі пераважае расьліннасьць парама (высокагорных лугоў) і ўмераных лясоў. З жывёл на схілах Карыбскіх Андаў водзяцца ягуар, пума, ацэлот, выдра, малпы, нутрыі, тапіры, сьвінкавыя.

NGC 7412 — галяктыка каталёга NGC, знаходзіцца ў сузор’і Жураўля. Бачная зорная велічыня: 11,4. Памер: 4,0’x3,1'. Прамое ўзыходжаньне: 22 гадз. 55 хв. 48 сэк. Схіленьне: −42°39’00".

Зиссер Ю. А., Мелещенко А. А. Управление разработкой и продвижением программного обеспечения: Учебное пособие. — В 2-х частях. Часть II. Маркетинг. — Минск: БГУИР, 2002. — 155 с.
Анато́ль Яфі́мавіч Та́рас (нар. 24 траўня 1944, прадмесьце Гомлю; псэўданімы: Дон Миллер, Жак Пино, Максим Петров) — беларускі выдавец, аўтар шэрагу кніг, псыхоляг, журналіст.

Серабры́шча (па-расейску: Серебрище) — вёска ў Баранавіцкім раёне Берасьцейскай вобласьці. Серабрышча ўваходзіць у склад Палонкаўскага сельсавету.

Паводле зьвестак Бюро эканамічнага аналізу, у 2003 г. ВУП штата склаў $ 57 млрд. Тут ёсьць прадпрыемствы сельскай гаспадаркі, разьвіта ірыгацыя. Значная роля турызму і сфэры абслугоўваньня.

Страшы́нскія гербу Вольф (па-польску: Straszyńscy herbu Wolf) — шляхецкі род нямецкага паходжаньня, прадстаўнікі якога жылі ў Літве й Памор’і (Страшын у Гданскім павеце). Ужывалі герб «Вольф» зьменены (паводле Каспара Нясецкага — Леў): «рук няма й на шаломе адно леў, лапа адна ўзьнятая дагары, другая пярэдняя спушчаная долу, задніх ног з-за кароны нябачна». Найбольш вядомы з роду — Павал Страшынскі (1784—1847), вікарыюш капітульны Варшаўскае дыяцэзіі й біскуп сейненскі ў 1836—1847.

Союз краін «восі» першапачаткова быў заснаваны на нямецка-японска-італьянска-гішпанскім Антыкамінтэраўскім пакце і нямецка-італьянскім «Стальным пакце», а цалкам аформіўся 27 верасьня 1940 году, калі Нямеччына, Італія і Японія падпісалі Траісты пакт аб разьмяжоўваньні зонаў уплыву пры ўсталяваньні «новага парадку» і ваеннай узаемадапамозе.

У 1314 року царква была зьнішчаная ў пажары, і яна была перабудаваная з чырвонае цэглы ў гатычным стылі. Галоўная вежа з-за недастачы сродкаў была дабудаваная толькі за часам караля Крыстыяна II.

Усе яны былі зачыненыя да 1939 г. Польскія чыноўнікі адкрыта супрацьстаялі альбо сабатажавалі адкрыцьцё беларускіх школаў, насаджалі польскамоўную адукацыю ў Заходняй Беларусі. Даходзіла да таго, што ўлады часта разглядалі любую беларускую грамадзкую актыўнасьць і любыя патрабаваньні навучаньня на беларускай мове ў якасьці выніку камуністычнай змовы.

Максімільян Восіпавіч Маркс (19 кастрычніка [ст. ст. 7 кастрычніка] 1816, Віцебск — 1893) — удзельнік паўстаньня Кастуся Каліноўскага, дасьледнік Сыбіры, мэмуарыст.

Васіле́віцкі гарадзкі савет — адміністрацыйна-тэрытарыяльная адзінка ў складзе Рэчыцкага раёну Гомельскай вобласьці. Цэнтар савету — горад Васілевічы.

Нью-Мэксыка (па-ангельску: New Mexico, па-гішпанску: Nuevo México) — гарысты штат на паўднёвым-захадзе ЗША, адзін з так званых Горных штатаў. Насельніцтва — 1 819 000 чалавек (36-е месца сярод штатаў; дадзеныя 2000 г.). Сталіца — Санта-Фэ, найбуйнейшы горад — Албукерке. Іншыя буйныя гарады — Лас-Крусес, Розуэл, Фармінгтан і Рыё-Ранча.

Мэрш (люксэмб. Miersch, фр. Mersch) — камуна ў Люксэмбургу, разьмяшчаецца ў акрузе Люксэмбург. Камуна Мэрш зьяўляецца часткай кантона Мэрш. У камуне знаходзіцца аднайменны населены пункт.

Шмат’ядравы антывірус выкарыстоўвае некалькі ядраў для пошуку й выдаленьня вірусаў і выведвальных праграмаў. Каб прадухіліць заражэньне, антывірус з базамі вірусаў па змаўчаньні правярае файлы пры звароце да іх апэрацыйнай сыстэмы, а таксама дазваляе праводзіць праверку ўсіх файлаў цьвёрдага дыску па раскладзе.
Схілы катлавіны возера маюць вышыню да 12 м і знаходзяцца пераважна пад хмызьняком. На поўдні і ўсходзе вышыня схілаў складае 3—5 м, на поўдні — разараныя. Берагі вадаёма пясчаныя, знаходзяцца пад хмызьняком.

У адрозьненьне ад дзяржаваў ці прускіх правінцыяў, якія ўваходзілі ў склад імпэрыі, Эльзас-Лятарынгія непасрэдна падпарадкоўвалася імпэратару, прадстаўленаму намесьнікам (па-нямецку: Statthalter); у 1871—1879 гадах яго функцыі выконваў обэр-прэзыдэнт (па-нямецку: Oberpräsident). З 1911 году ў Эльзасу-Лятарынгіі зьявіўся ляндтаг, які складаўся зь першай палаты і другой палаты. Да гэтага яго функцыі выконваў зямельны камітэт (па-нямецку: Landesausschuss), якія выбіраўся трыма бэцырктагамі. Выканаўчым органам зьяўлялася міністэрства (Ministerium), на чале якога стаяў дзяржаўны сакратар (Staatssekretär), вышэйшым судовым органам — Вышэйшы зямельны суд Кальмара (Oberlandesgericht Colmar), прадстаўнікоў у Бундэсраце Эльзас-Лятарынгія ня мела, у Райхстаг прамым галасаваньнем абірала 15 чальцоў. Тэрыторыя Эльзасу-Лятарынгіі была падзелена на адміністрацыйныя акругі (па-нямецку: Regierungsbezirk), прадстаўнічыя органы адміністрацыйных акругаў — бэцыркстагі (па-нямецку: Bezirkstag), інтарэсы імпэратара прадстаўлялі ўрадавыя прэзыдэнты (па-нямецку: Regierungspräsident).

У 1479 року з школы, што дзейнічала пры царкве, быў утвораны Капэнгагенскі ўнівэрсытэт. Дзякуючы запрошаным з Кёльну прафэсарам ён стаў правадыром перадавых ідэяў і мысьлярства, аднак каталікі намагаліся захаваць яго як цэнтар каталіцкага супраціву Рэфармацыі. Каралеўскае рашэньне надаць храм у супольнае выкарыстаньне каталікоў і лютэранаў разьюшыла месьцічаў, і 27 сьнежня 1530 року натоўп уварваўся ў катэдру, дзе разьбіў усе статуі ды паламаў хоры. Былі разрабаваныя і разьбітыя 17 пазалочаных алтароў, рэліквіі, зьнішчаныя царкоўнае адзеньне ды іншае начыньне. З назвы царквы была выкінутая нават згадка «Сьвятой Марыі», пакінутая проста назва «Царква нашай Дзевы» («Vor Frue Kirke»).

Нацыянальная літаратурная беларуская мова ці сучасная літаратурная беларуская мова (з канца XVIII ст.), якая склалася на аснове сярэднебеларускіх гаворак жывой гутарковай народнай мовы.

У XIII—XIV стагодзьдзях на месцы сучаснага Паўлікені паўстала вёска Марынапольцы. Неўзабаве вёска атрымала назву Паўлікян паводле сваіх жыхароў, што зьяўляліся адэптамі хрысьціянскае сэкты паўліцыянаў.

Тымур, Тамэрлан (па-чагатайску: تیمور, літаральна: жалеза, 9 красавіка 1336, вёска Ходжа-Ільгар, сучасны Ўзбэкістан — 18 лютага 1405, Атрар, сучасны Казахстан) — сярэднеазіяцкі дзяржаўны дзяяч і палітык, знакаміты палкаводзец, заснавальнік дынастыі Тымурыдаў, эмір 1370—1405 гадоў не будучы нашчадкам Чынгісхана. Тымур усё жыцьцё панаваў праз падстаўных ханаў-нашчадкаў, якія фактычна былі марыянэткамі ў ягоных руках. Сталіцай сваёй імпэрыі Тымур абраў горад Самарканд. Ён спрыяў разьвіцьцю навукі й культуры, асабліва шмат увагі надаючы будаўніцтву палацаў, мячэтаў, маўзалеяў. Валодаючы выбітнымі арганізатарскімі й вайсковымі здольнасьцямі, ён здолеў сфармаваць шматлікае, дысцыплінаванае й добра ўзброенае войска.
Паро́слава (па-расейску: Порослово) — вёска ў Бярозаўскім раёне Берасьцейскай вобласьці. Парослава ўваходзіць у склад Бярозаўскага сельсавету.

Падзел на станы быў уласьцівы для сярэднявечнай Эўропы і звычайна ўлучаў арыстакратаў, сьвятароў і грамадоўцаў. Грамадзтва цэнтральнай і заходняй Эўропы, якія мелі саслоўнае дзяленьне ў гістарычную эпоху паміж раньнім фэадалізмам і індустрыялізацыяй, называюцца «саслоўнымі таварыствамі» (анг. Estates of the realm).

Паводле пісьмовых крыніцаў вядомы з пачатку XIX стагодзьдзя як ваколіца ў Рагачоўскім павеце Магілёўскай губэрні. З 1880 году дзейнічала хлебазапасная крама. Паводле перапісу 1897 году ў Лукаўскай воласьці Рагачоўскага павету Магілёўскай губэрні. У 1909 годзе жыхары валодалі 150 дзесяцінамі зямлі.

Пасьля ўтварэньня Цэнтральнага Банку Кувэйта ў 1970 годзе, былі заменены банкноты ¼, ½ і 10 дынараў, і былі ўведзены банкноты 1 і 5 дынараў.

Краіны нацысцкага блёку, краіны «восі» (па тэрміну «вось (Эўропы) Бэрлін — Рым», таксама «вось Рым — Бэрлін — Токіё»), гітлераўская кааліцыя — агрэсіўны ваенны саюз Нямеччыны, Італіі, Японіі і іншых дзяржаваў, якому супрацьстаялі падчас Другой сусьветнай вайны краіны антыгітлераўскай кааліцыі.

Уласьцівасьці геамэтрычных фігур, якія пераходзяць адна ў адны пры афінных пераўтварэньнях, вывучаліся Мёбіусам яшчэ ў першай палове 20 стагодзьдзя, аднак паняцьце «афінная геамэтрыя» узьнікла толькі пасьля ўзьнікненьня ў 1872 эрлангенскай праграмы Клейна, згодна зь якой кожнай групе пераўтварэньняў адпавядае свая геамэтрыя, якая вывучае уласьцівасьці фігур, інварыянтныя адносна пераўтварэньняў гэтай групы.

Падрыхтаваў шэраг кандыдатаў (Віктар Пічукоў, Алесь Смалянчук (паздней абараніў доктарскую дысертацыю), Сяргей Токць і др.) і дактароў навук (Святлана Снапкоўская).

У чэрвені 1897 году за ўдзел у рэвалюцыйным руху быў арыштаваны, у Рыскай губэрнскай турме скончыў пераклад на латыскую мову «Фаўста». У сьнежні 1897 сасланы ў Пскоў, у 1899 — у горад Слабадской Вяцкай губэрні. Вярнуўся ў 1903 годзе, у 1905 нелегальна эміграваў у Швайцарыю.

Матэматы́чная лё́гіка — супольнасьць матэматычных фармальных тэорый, матэматычнай мадэльлю кожнай зь якіх зьяўляецца некаторая альгебра лёгікі.

Каркалецкі сельсавет — былая адміністрацыйна-тэрытарыяльная адзінка ў складзе Дрысенскага раёну Віцебскай вобласьці. Адміністрацыйны цэнтар — вёска Каркалец.

Хвароба выяўляецца праз раптоўны боль у сьпіне бяз бачнай прычыны. Можа суправаджацца павышэньнем тэмпэратуры, спазмамі страўніка, болем у грудзях і цяжкім дыханьнем. Таксама боль у сьпіне можа аддаваць у калена і ступню. Назіраецца зьніжэньне цяглічнай сілы, здранцьвеньне, паколваньне і сьверб у канцавінах.

Яраслаў Плашыл (па-чэску: Jaroslav Plašil; нарадзіўся 5 студзеня 1982 году, Опачна, Чэхаславаччына) — чэскі футбаліст, паўабаронца клюбу «Бардо» й нацыянальнай зборнай Чэхіі. Добра вядомы першы за ўсё па выступах за францускі клюб «Манака». Зьяўляецца капітанам клюбу «Бардо».

Пры ўказаньні значэньняў велічынь з лімітавымі адхіленьнямі іх складаюць у дужкі або прастаўляюць пазначэньне адзінкі за лікавым значэньнем велічыні і за яе лімітавым адхіленьнем: (100,0 ± 0,1) кг, 50 г ± 1 г.
Дзесятковыя кратныя і дзельныя адзінкі ўтвораюць з дапамогай стандартных множнікаў і прыставак СІ, якія далучаюцца да назвы або пазначэньню адзінкі.

Філд ня ведаў пра падводныя кабэлі і глыбіню мора, таму стыкаўся з Морзэ й лейтынантам Мэт’ю Моры(en), тымчасовым экспэртам у акіянаграфіі. Філд узброіўся ідэяй Гізбарна для ажыцьцяўленьня першага кроку перад большым рыўком, такім чынам стварыўшы кампанію «New York, Newfoundland and London Telegraph Company» для пракладкі кабэлю паміж Амэрыкай і Эўропай.

Забарона на выкананьне ўсіх кампутарных кодаў за выключэньнем пазначаных карыстальнікам дазваляе звузіць кола пошуку вірусаў «белым сьпісам» праграмаў, праца зь якімі абмяжоўваецца азначаным пералікам дзеяньняў. «Чорны сьпіс» выкарыстоўваецца наадварот для абмежаваньня выкарыстаньня азначаных праграмаў.

Нарадзіўся ў маёнтку Басін (Сьвіслацкая воласьць, Бабруйскі павет, Менская губэрня) у сям’і каталіцкага шляхціца Яўхіма Грынявіцкага. На пачатку чэрвеня 1875 г. у Беластоку (Гарадзенская губэрня, Паўночна-Заходні край) скончыў 7-клясную гімназію (цяпер Ліцэй імя Жыгімонта Аўгуста(pl); вул. Варшаўская(pl), д. 8). У верасьні 1875 г. паступіў у Пецярбурскі тэхналягічнага інстытут, які скончыў у траўні 1880 году.

У 1569 годзе была заключаная унія Вялікага Княства Літоўскага з Польшчай у Любліне (напярэдадні ўкраінскія землі Вялікага княства Літоўскага былі далучаныя да Польшчы). Паводле акту Люблінскай уніі Літвой і Польшчай правіў сумесна абіраны кароль, а дзяржаўныя справы вырашаліся ў агульным Сойме. Аднак прававыя сыстэмы, войска і ўрады заставаліся асобнымі.

Шыйны. Выклікае раптоўны боль у шыі, які распаўсюджваецца на цягліцы рук. Можа зьявіцца пры згінаньні галавы і ўзмацняцца пры павароце галавы. Уначы можа турбаваць рэзкі колючы боль у шыі і руках. Назіраецца істотнае аслабленьне цяглічнай сілы ў руках да поўнай страты адчувальнасьці.

У суполках, у якіх прапаведваў Ян, зьявіліся людзі які адвяргалі рэальнасьць увасабленьня Хрыста. Яны маглі зьяўляцца прадстаўнікамі адной зь першых хрысьціянскіх гарэзіяў — дакетызму (слова перакладаецца з грэцкай мовы як «здавацца»). Прадстаўнікі дакетызму лічылі, што Хрыстос быў не сапраўдным чалавекам, але толькі здаваўся ім. Дакетызм стаў падмуркам гнастыцызму, прадстаўнікі якога адвяргалі ўвасабленьне Хрыста. Лічучы матэрыю сусьветным злом, гностыкі меркавалі немагчымым, каб сьвяты Бог мог увасобіцца ў грэшнае цела, таму адвяргалі як ўвасабленьне Хрыста, гэтак і Ягоную сьмерць і Ўваскрасеньне. Калі не было ўвасабленьня, такім чынам бесьцялесны дух ня мог і прывесьці сябе ў Ахвяру й уратаваць чалавецтва. Паводле іхным меркаваньням Айцец Пана Хрыста ня быў Творцам матэрыяльнага сусьвету. Таму атрымаць уратаваньне магчыма праз дасягненьне таенных ведаў, каб празь іх пазьбегнуць зла й сусьвету. Вучэньне прадстаўляла небясьпеку самому існаваньню Царквы, у выніку герэтыкі пакінулі суполку. Таму апостал ставіць на мэту адвергнуць ілжэвучэньне й падбадзёрыць застаўшыхся хрысьціянаў.

Алесь Суша. Дакументальная спадчына Якуба Сушы : да 400 годдзя з дня нараджэння // Здабыткі : дакументальныя помнікі на Беларусі. — Мінск, 2010. — Вып. 12. — С. 32-68.
Прызначаная для апэратыўнага нанясеньня высокадакладных удараў па суперніку. Ракета дазваляе зьнішчаць добра браняваныя і рухаючыяся мэты ва ўмовах гарадзкой забудовы.

Са сьнежня 2014 году трэніраваўся разам з «Гомелем». У лютым 2015 году падпісаў кантракт з клюбам «Гомель». 10 красавіка 2015 году выйшаў у асноўным складзе клюбу ў хатнім матчы 1 туру супраць «Белшыны», на пляцоўцы правёў 69 хвілінаў. У лютым 2016 году перайшоў у мазырскую «Славію».

3 1920 году ў Латвіі. У 1920 годзе Райніс ад Латвійскай сацыял-дэмакратычнай рабочай партыі быў абраны ў Канстытуцыйны сход Латвійскай Рэспублікі. Зьяўляўся адным з аўтараў латвійскай канстытуцыі. З 1921 дырэктар Нацыянальнага тэатру ў Рызе. У 1921 годзе пры ягонай падтрымцы створаны Беларускі аддзел пры Міністэрстве асьветы Латвіі. Абараняў у сэйме інтарэсы беларусаў Латвіі. Садзейнічаў адкрыцьцю беларускіх гімназіяў у Дзьвінску й Люцыне. 28 лютага 1925 году першым з латыскіх дзеячоў культуры быў узнагароджаны вышэйшай узнагародай краіны — Ордэнам Трох зорак I ступені. Ведаў беларускую мову й беларускія народныя песьні. У лістападзе 1926 году ўдзельнічаў у рабоце міжнароднай Акадэмічнай канфэрэнцыі па рэформе беларускага правапісу й азбукі, якая праходзіла ў Менску. У 1926—28 міністар асьветы. Арганізатар (1929) і першы старшыня Таварыства культурнай сувязі з народамі СССР.

Наймаздатнасьць — здольнасьць чалавека да самастойнага працаўладкаваньня й падтрыманьня сталай занятасьці. Залежыць ад ведаў, навыкаў ды здольнасьцяў асобы, таксама спосабу іх выкарыстаньня й паказу наймальніку ды асабістых і рынкавых абставінаў, у якіх вядзецца пошук працы.

У мове пушту вылучаюцца два галоўныя дыялекты: «мяккі» (поўдзень) і «цьвёрды» (поўнач), якія падзяляюцца адпаведна на паўднёва-ўсходні й паўднёва-заходні ды паўночна-заходні й паўночна-ўсходні. Мяжа між абодвума дыялектамі праходзіць правінцыямі Забуль і Пактыка, збочваючы потым на аўгана-пакістанскую мяжу. «Цьвёрды» дыялект мае распаўсюджаньне на ўсходзе ды паўночным усходзе Аўганістану, цэнтры й поўначы Хайбэр-Пахтунхвы і паўночнай частцы FATA (Пакістан). «Мяккі» дыялект распаўсюджаны на поўдзень, а менавіта на поўдні Аўганістану, поўначы правінцыі Бэлуджыстан (Пакістан), паўднёвых рэгіёнах правінцыі Хайбэр-Пахтунхва і фэдэральна кіраваных пляменных тэрыторыяў; пры гэтым «цьвёрды» дыялект мае больш носьбітаў. Існуюць іншыя варыянты дыялекталягічнае клясыфікацыі пушту: напрыклад, падзел на паўночны, цэнтральны, паўднёвы дыялекты і дыялект ванэцы.

Некаторыя дасьледнікі называюць п’есу сынтэзам бытавой камэдыі і вадэвілю праз умоўнае вызначэньне гэтага твору ў літаратурнай крытцы як камэдыі. У апошняй рэдакцыі п’есы (1942) драматург ня даў наконт гэтага ніякіх тлумачэньняў, а ў дзьвюх папярэдніх (1915 і 1940 гг.) абмежаваўся вылучна сцэнічным паняткам — «п’еса са скокамі і танцамі». На сюжэтна-кампазыцыйны плян «На Антокалі», асабліва апошняга варыянта, аказалі ўплыў самыя розныя віды сцэнічнага мастацтва: опэра, апэрэта, балет. Пра гэта сьведчаць уведзеныя ў твор сымбалічныя фігуры, якія выконвалі танец мяшкоў з грашыма, мімічныя і нямыя сцэны.
NGC 4038 — галяктыка каталёга NGC, знаходзіцца ў сузор’і Гругана. Бачная зорная велічыня: 10,3. Бачны памер: 2,6'x1,8'. Простае ўзьняцьцё: 12г 01х 54с. Схіленьне: −18° 51′ 00″.

У 1170 годзе зноў ўдзельнічаў у паходзе на полаўцаў. Па Іпацьцеўскім летапісе, у 1170 годзе дапамагаў князю Мсьціславу Ізяславічу заняць кіеўскі пасад, зь якога ён быў выгнаны па загадзе Андрэя Багалюбскага.

Каля 80% насельніцтва краіны гэта арабы і бэрбэры. Уздоўж Сэнэгалу жывуць мурынскія плямёны. Асноўная рэлігія краіны — гэта іслам. Натуральны прырост насельніцтва складае 32,1‰ (2003); у паўночнай і ўсходняй частках краіны насельніцтва сканцэнтравана ў некалькіх аазісах.

Бізнэсоўцы ляцелі чартэрным рэйсам ў Менск у элітнае казыно «Шангры Ла», якое пераехала з Расеі ў Беларусь і нядаўна адчынілася побач са Штаб-кватэрай СНД.

Да стварэньня Т-62 прывялі два кірункі працаў савецкага танкабудаваньня 1950-х гадоў — па распрацоўцы новага ўзбраеньня для сярэдніх танкаў і ініцыятыўныя распрацоўкі КБ Уралвагонзаводу па стварэньні пэрспэктыўнага сярэдняга танка для замены Т-54/55. У 1958 годзе ў КБ Уралвагонзаводу былі спынены працы па пэрспэктыўным танку «Аб'ект 140» па ініцыятыве галоўнага канструктара заводу Карцава, які злічыў новы танк занадта нетэхналягічным і складаным у эксплюатацыі. У прадбачаньні такога зыходу, паралельна з гэтым вялася й распрацоўка танку «Аб'ект 165», які ўяўляў сабою гібрыд з корпусу й вежы «Аб’екта 140», баявога аддзяленьня «Аб’екта 150» і маторна-трансмісійнага аддзяленьня й хадавое часткі Т-55. Завадскія выпрабаваньні танка былі завершаны ў 1958 годзе й па іх выніках 31 сьнежня таго ж году Міністэрствам абароны было зацьверджана стварэньне ў 1959 годзе другога варыянту «Аб’екта 165», яшчэ больш набліжанага па канструкцыі да сэрыйнага Т-55.

Вядзецца праца па перакладзе Бібліі на ольстэрска-шатляндзкую мову, якая ажыцьцяўляецца асобнай групай у Бэлфасьце. Ужо ў 2009 годзе выдавецтвам The Ullans Press было выдадзенае Эвангельле паводле Лукі.

Горад быў заснаваны верагодна хетамі, альбо іхнымі папярэднімі хатамі. Першая згадка пра места датуецца каля 1200 годам да н. э. пад хецкай назвай Анкуваш. Галяты й старажытныя рымляне выкарыстоўвалі назву Анкіра (лац. Ancyra), у клясычны, эліністычны й бізантыйскі пэрыяд горад вядомы як Анкыра. З адыходам да сэльджукаў у 1073 годзе й да 1930 году горад насіў імя Ангора.

«Вясёлка» — беларускі штомесячны часопіс для дзяцей. Прадназначаны ў асноўным для чытачоў малодшага школьнага ўзросту, некаторыя матэрыялы даступны і для чытаньня дашкольнікам. Сярод часопісаў, якія выдаюцца ў Рэспубліцы Беларусь для розных узроставых груп дзяцей, стаіць паміж чытанкай-маляванкай для дашкольнікаў «Буся» і часопісам для сярэдняга і старэйшага школьнага ўзросту «Бярозка». Распаўсюджваецца праз падпіску поштай і продаж у «Белсаюздруку». Падпісныя індэксы на «Белпошце»: для індывідуальных падпісчыкаў — 74845, для ведамасных — 748452.
Ку́рды — народ з выразна акрэсьленымі этнічнымі прыкметамі, тысячагодзьдзямі жывуць на сваёй гістарычнай радзіме, якую называюць Курдыстанам — краінай курдаў. Размаўляюць на курдзкай мове. Курдыстан падзелены паміж Турэччынай, Іракам, Іранам і Сырыяй. Яны захавалі сваю мову, самабытныя рысы, традыцыі і культуру. Спробы іншаземных заваёўнікаў асыміляваць былі няўдалымі.

У навуковым дачыненьні крытыкуецца як выдавец, што поруч з адсутнасьцю спэцыяльнай адукацыі ажыцьцяўляе выданьне кніг на разнастайную тэматыку ў залежнасьці ад упадабаньняў патэнцыйнай аўдыторыі. У прыватнасьці, з акадэмічнага пункту гледжаньня гістарычныя творы аўтара, што прэтэндуюць на навуковую значнасьць, маюць вялікі комплекс факталягічных і мэтадалягічных хібаў, тэндэнцыйных зацікаўленых выказваньняў і адзначаюцца недапушчальнымі ў акадэмічнай навуцы катэгарычнымі выказваньнямі; акрамя факталягічных хібаў адзначаецца адсутнасьць спасылак на літаратуру, зь якой аўтар запазычваў пэўныя высновы.

Насельніцтва складае 7557 чалавек (на 2008 год), у камуне разьмяшчаюцца 3138 хатніх гаспадарак. Займае плошчу 49,74 км ² (паводле займанай плошчы 5 месца з 116 камун). Найвышэйшая кропка камуны над узроўнем мора складае 428 м (36 месца з 116 камун), найменшая 208 м (31 месца з 116 камун).

У беларускай літаратуры сустракаецца ў ананімнай «Прамове Мялешкі» 17 стагодзьдзя. Склалася ў жанр да сярэдзіны 19 стагодзьдзя (паэмы «Тарас на Парнасе» Канстанціна Вераніцына і «Энэіда навыварат» Вікенція Равінскага). Блізкія да побытавай і грамадзянскай пародыі «Калыханка» Францішка Багушэвіча, «Янка і свабода» і «Ісьцінна чорнае трыо» Я.Купалы ды «Пратэст» Ядвігіна Ш. Надзённасьцю вызначаюцца пародыі Кандрата Крапівы (паэмы «Малітва па-беларуску» і «Нібы сатыра на Нібы паэму М.Грамыкі "Гвалт над формай"»). У 1920—1930-я гг. пародыі пісалі Андрэй Александровіч, Я.Колас, Янка Купала, Паўлюк Трус і Мікола Хведаровіч. Сустракаецца ў Рыгора Барадуліна, Васіля Віткі, Артура Вольскага, Анатоля Вялюгіна, Ніла Гілевіча, Сяргея Дзяргая, Хведара Жычкі, Аляксея Зарыцкага, Петруся Макаля, Міколы Мятліцкага, Міхася Скрыпкі і Язэпа Таўшчэзнага. У пачатку 1970-х гадоў зьявілася паэма Н.Гілевіча «Сказ пра Лысую гару» аб нечаканасьцях жыцьця пісьменьніцкага гурту і тагачаснай пісьменьніцкай творчасьці. Парадыйныя складнікі знаходзяцца ў празаічных творах Міраслава Адамчыка, Пятра Васючэнкі, А.Вырвіча, Адама Глёбуса, у п’есах Алега Ждана, Сяргея Кавалёва і Алеся Петрашкевіча.

Крэ́мнае, Крэ́мна — вёска ў Жыткавіцкім раёне Гомельскай вобласьці, за 3 км на ўсход ад Турава. Крэмнае ўваходзіць у склад Тураўскага гарадзкога савету.
Піва на тэрыторыі Чэхіі пачалі варыць яшчэ кельты, але ўпершыню піва згадваецца ў 1088 годзе ў лісьце князя Бржэтыслава, дзе ён загадаў дараваць некалькі мяшкоў хмелю высокаградзкім манахам для варэньня піва. Першым вядомым «броварам» быў брнэнскі, згаданы ў 1118 годзе. Тады ж, у XII стагодзьдзі, піва было так пашыранае, што варылася ў кожнай хаце. Першыя законы, датычныя піва, зьявіліся толькі ў XIII стагодзьдзі, тады ж зьявіліся першыя цэхі півавараў. У XIV-XV стагодзьдзях зьявіліся першыя буйныя піваварныя заводы, некаторыя зь якіх існуюць і цяпер. У XVIII стагодзьдзі брнэнскі півавар Ондржэй Поўпэ зрабіў нямала для паляпшэньня якасьці чэскага піва, а таксама заснаваў першую ў Эўропе «Піваварскую школу».

Пуштунская пісьмовасьць мае 44 сымбалі і 4 дыякрытычныя знакі. У табліцы ніжэй прыведзеная пуштунская пісьмовасьць, пад кожным сымбалем прыводзіцца ягоны лацінскі адпаведнік і гук (паводле IPA), які пазначаецца гэтай літарай.

Гімн завецца Sarnia Cherie і мае два варыянты — на ангельскай мове і гернсійскім дыялекце нармандзкай мовы. Назву па-лацінску можна перавесьці як «Дарагая Сарнія», па старажытным найменьні вострава.

Эдуард Малафееў (нарадзіўся 2 чэрвеня 1942 году) — савецкі і беларускі футбаліст і трэнэр. Згуляў 40 матчаў за зборную СССР, у якіх забіў 6 гадоў. У 1984—1986 гадах быў галоўным трэнэрам зборнай СССР, а ў 2000—2003 — зборнай Беларусі. Уваходзіць у Клюб беларускіх бамбардзіраў для футбалістаў, якія забілі 100 і болей галоў на найвышэйшым узроўні. Найлепшы трэнэр Беларусі 2001 году.

У Гамэра зьнешнасьць Мэнтара часта прымае прыхільная да Адысэя багіня Атэна, зьяўляючыся Адысэю альбо Тэлемаху. Так, у выглядзе Мэнтара Атэна дапамагае Адысэю ў яго барацьбе з жаніхамі і імкнецца замірыць яго з народам; пад выглядам Мэнтара яна суправаджае Тэлемаха ў Піляс, у Пілясе вылятае арлом. На Ітаке Атэна прымае вобраз Тэлемаха, затым пераўтвараецца ў ластаўку

З 1939 жыў у Нясьвіжы. Пачатковым працам характэрны рысы рамантызму. Больш позьнія работы адрозьніваюцца народнасьцю вобразаў. Сярод мастацкіх прац: тэматычныя кампазыцыі «На ўборцы буракоў» (1936), «Жніво» (1937), «Новы дом» (1968) і іншыя.

Тэрыторыя Люксэмбургу ў часы Рымскай імпэрыі ўваходзіла ў склад правінцыі Бэльгіка, а ў Сярэднявечча ў Франкскае каралеўства. З Х стагодзьдзя стала часткай графства Люксэмбург, якое ў ХV стагодзьдзі трапіла пад уладу Габсбургаў і стала адной з правінцыяў Нідэрляндаў. У 1714—1794 гадах Люксэмбург знаходзіўся ў складзе Аўстрыі. Згодна з рашэньнем Вэнскага кангрэсу 1814—1815 гадоў было ўтворана Вялікае княства Люксэмбург у складзе Германскага Зьвязу і ў асабістай уніі зь Нідэрляндзкім каралеўствам. Сучасныя межы Люксэмбургу ўсталяваныя ў 1839 годзе бэльгійска-нідэрляндзкай дамовай. Пасьля ліквідацыі Германскага Зьвязу Люксэмбург быў абвешчаны нэўтральнай дзяржавай. Аднак і ў Першую, і ў Другую сусьветныя войны краіна была акупаваная нямецкімі войскамі.
На другі год служэньня айцец Канстанцін пачаў шукаць падтрымку на пабудову новай царквы ў Старой Шаркоўшчыне, бо старая царква ўжо амаль развальвалася. Эпархіяльныя ўлады дазволілі будоўлю толькі ў 1906 годзе. Стары храм быў разабраны, а закладка новага адбылася 3 ліпеня 1908 году. Айцец Канстанцін шукаў сродкі ў людзей, якія выяжджалі на заробкі. Каб сабраць грошы на іканастас, сьвятару давялося ехаць у Маскву і зьбіраць ахвяраваньні з тамтэйшых прадпрымальнікаў. Новапабудаваны Сьвята-Ўсьпенскі храм у Старой Шаркоўшчыне быў асьвечаны 13 лістапада 1912 году.

Аляксей Гаўрыловіч (нарадзіўся 5 студзеня 1990 году) — беларускі футбаліст, абаронца берасьцейскага «Дынама» і нацыянальнай зборнай Беларусі.

у сучасных царкоўных хрысьціянскіх арганізацыйных структурах праваслаўнага і каталіцка-усходняга абрадаў — асобная нацыянальна-рэгіянальная адзінка, ці адміністрацыйна-тэрытарыяльная адзінка (замежная адносна мэтраполіі), ці мэтава створаная дзеля забесьпячэньня вернікаў гэтага абрада ў асаблівых умовах.

Паводле перапісу насельніцтва Беларусі 1999 году, агулам з 8,159 мільёнаў беларусаў у межах Рэспублікі Беларусь назвалі сваёй роднай мовай беларускую 85,6% (каля 7 мільёнаў чалавек), і 41,3% — мовай, якой яны карыстаюцца дома. Апрача таго, сваёй роднай мовай прызналі беларускую 67,1% з 395,7 тысячаў палякаў, якія пражываюць у Беларусі, 57,6% зь іх размаўляюць дома па-беларуску, паводле зьвестак перапісу.

У мінулым, менавіта нашчадкі эўрапейцаў найболей часта асацыяваліся з амэрыканцамі, бо яны склалі ядро нацыі, перасяліўшыся з Эўропы ў ангельскія калёніі Паўночнай Амэрыкі: ангельцы, шатляндцы, ірляндцы і меней шматлікія нідэрляндцы, датчане, і інш. Яны ўсё яшчэ складаюць найболей шматлікую катэгорыю сучасных гражан ЗША і зьяўляюцца асноўнымі носьбітамі стандартнай ангельскай мовы.

Большасьць лексычнага запасу мовы пушту мае ўсходнеіранскае паходжаньне і праз гэта мае агульную этымалёгію зь лексыкай авэстыйскай, асэтынскай і памірскіх моваў. Тым ня менш, пушту вылучаецца значнай колькасьцю словаў асобнага паходжаньня. Пачынаючы зь VII ст. у мову пачынае пранікаць лексыка арабскага, пэрсыдзкага і гіндустанскага паходжаньня, за новым і найноўшым часам — ангельскага, францускага і нямецкага паходжаньня.

Створана загадам Народнага камісара ваенна-марскога Флёту Мікалая Кузьняцова ад 16 кастрычніка 1943, стала першай нахімаўскай вучэльняй у СССР. У 1955 году расфармаваная.

У Гаазе налічваецца 8 раёнаў (stadsdelen), якія ў сваю чаргу падзеленыя на яшчэ меншыя «мікрараёны» (wijken). У адрозьненьне ад Амстэрдаму і Ратэрдаму гарадзкія раёны ня маюць аніякіх палітычных функцыяў і ў іх рамках не праводзяцца выбары.
Усе прадстаўленыя праекты мелі хадавую частку з шахматным разьмяшчэньнем апорных коўзанак вялікага дыямэтру і адсутнасьцю падтрымліваючых коўзанак, за выключэньнем усё таго ж VK 2001(Rh), у цэлым увабралага хадавую частку са зблякаванымі парамі апорнымі коўзанкамі малога дыямэтру і бартавымі экранамі ад дасьведчанага цяжкага танка NbFz. Лепшым зь іх у выніку быў прызнаны праект «Круп» — VK 2001(K), але Ўправу ўзбраеньняў не задавальняла ягоная рысорная падвеска, якую яны патрабавалі замяніць больш дасканалай тарсіённай. Аднак «Круп» настаяла на ўжываньні хадавой часткі са зблякаванымі парамі коўзанак сярэдняга дыямэтру на рысорнай падвесцы, запазычанай у PzKpfw III ейнай жа распрацоўкі. Каб пазьбегнуць непазьбежных пры перапрацоўцы праекту пад тарсіённую падвеску затрымак з пачаткам вытворчасьці востра неабходнага войску танка, Управа ўзбраеньняў была змушаная пагадзіцца на прапанову «Круп». Пасьля дапрацоўкі праекту «Круп» атрымала замову на вытворчасьць перадсэрыйнай партыі новага танка, які да таго часу атрымаў пазначэньне «браняваная машына з 75-мм гарматай» або, паводле скразной сыстэмы пазначэньняў, прынятай у той час, «эксперымэнтальны ўзор 618» (Versuchskraftfahrzeug 618 або VK 618). З красавіка 1936 году танк набыў сваё канчатковае пазначэньне — Panzerkampfwagen IV або PzKpfw IV. Акрамя гэтага, яму быў прысвоены азначнік VK 222, які раней належыў PzKpfw II.

Паводле гэтых правілаў, пры дамоўна-праўніцкіх адносінах у вобласьці супрацоўніцтва з замежнымі краінамі, а таксама ў пастаўляных за мяжу разам з экспартнай прадукцыяй тэхнічных і іншых дакумэнтах дазваляецца ўжываць толькі міжнародныя пазначэньні адзінак. Ужываньне міжнародных пазначэньняў абавязкова таксама на шкалах і таблічках вымяральных прыбораў. У астатніх выпадках, напрыклад, ва ўнутраных дакумэнтах і звычайных публікацыях можна выкарыстаць альбо міжнародныя, альбо расейскія пазначэньні. Не дапушчаецца адначасова ўжываць міжнародныя і расейскія пазначэньні, за выключэньнем публікацый па адзінках велічынь.

Першыя некалькі PzKpfw IV «вопытнай» сэрыі былі вырабленыя ў 1936—1937 гадах на заводзе «Круп» у Эсэне. Сэрыйны жа выпуск першай сэрыі, 1.Serie/B.W., быў пачаты ў кастрычніку 1937 году на заводзе «Круп-Грузон» у Магдэбургу. Усяго да сакавіку 1938 году было выпушчана 35 танкаў гэтай мадыфікацыі, пазначаных як Panzerkampfwagen IV Ausfuhrung A («мадэль А»). Паводле адзінай сыстэмы пазначэньняў нямецкай бранятэхнікі танк атрымаў азначнік SdKfz 161. Танкі Ausf.A шмат у чым усё яшчэ зьяўляліся перадсэрыйнымі машынамі і несьлі супрацькульнае браняваньне, якое не перавышала 15—20 мм, і слаба абароненыя прыборы назіраньня, асабліва ў камандзірскай вежцы. Разам з тым, на Ausf.A ужо былі вызначаныя асноўныя канструктыўныя асаблівасьці PzKpfw IV, і хоць у наступным танк шмат разоў падвяргаўся мадэрнізацыі, зьмены ў асноўным зводзіліся да ўсталёўкі больш магутнага браняваньня і ўзбраеньня, альбо да непрынцыповай пераробкі асобных вузлоў.

«Фларыяна» (па-ангельску: Floriana) — мальтыйскі футбольны клюб з гораду Фларыяна. Заснаваны ў 1894 годзе. 25-разовы чэмпіён Мальты, 20-разовы ўладальнік Кубка Мальты.
Аўтар круцельскага раману «Гісторыя жыцьця прайдзісьвета па імені дон Паблас» (1626), цыклу сацыяльна-палітычных памфлетаў «Сны» (1627), зборніка вершаў «Час адплаты, ці Сьвядомая Фартуна» (1638, выд. 1650).

Насельніцтва — 537 тыс. чалавек. Каля 70% насельніцтва складаюць люксэмбурцы, акрамя іх у краіне жывуць партугальцы, італьянцы, французы і іншыя. Афіцыйнымі мовамі зьяўляюцца люксэмбурская, француская і нямецкая. 95% вернікаў – каталікі.

Ва́цлаў Жылі́нскі (1 сакавіка 1803, Віленская губэрня — 23 красавіка 1863, Санкт-Пецярбург) — рымска-каталіцкі дзяяч. Біскуп віленскі (ад 1848), арцыбіскуп магілёўскі (ад 1856), мітрапаліт.

Джон Баньян (па-ангельску: John Bunyan; 28 лістапада 1628, Бэдфардшыр, Ангельшчына — 31 жніўня, 1688, Лёндан, Ангельшчына) — ангельскі прапаведнік, баптысцкі дзяяч, добра вядомы дзякуючы сваёй працы «Падарожжа пілігрыма ў Нябесную краіну». Не зважаючы на тое, што Баньян быў нонканфармістам і чальцом незалежнай царквы, ён часьцяком апісваецца як баптысцкі прапаведнік і кангрэгацыяніст, але сам аддаваў перавагу свайму апісаньню проста як хрысьціянін. Дзень ушаны адзначаецца Царквой Ангельшчыны 30 жніўня, а таксама дзень ягонай памяці маецца ў літургічным календары Эпіскапальнай царквы ў ЗША — 29 жніўня.

Эканоміка краіны слаба разьвітая, знаходзіцца ў залежнасьці ад замежнай дапамогі. Аснова эканомікі гэта рыбная лоўля, здабыча жалезнай руды і медзі. Штогадовая здабыча рыбы складае 90 тыс. тонаў (у асноўным сардынаў і тунцоў). У 2006 годзе Маўрытанія стала экспартэрам нафты. Была знойдзена нафта ў марскім шэльфе належачым Маўрытаніі. Штогадовая здабыча склала 27 млн барэляў нафты.

Клюб 27 (па-ангельску: 27 Club) — аб’яднаная назва музыкаў, якія ў значнай ступені паўплывалі на станаўленьне й разьвіцьцё музыкі стыляў рок ды блюз і памерлі ва ўзросьце 27 год, часам пры дзіўна склаўшыхся абставінах .

Амэрыканскую рэвалюцыю прадвяшчалі розныя ідэі і падзеі, якія ў сукупнасьці прывялі да палітычнага і сацыяльнага падзелу грамадзтва, што стварыла ўмовы для зьяўленьня новай дзяржавы.

Паўліке́ні (па-баўгарску: Павликени) — места ў Вялікатырнаўскай вобласьці Баўгарыі, адміністрацыйны цэнтар аднайменнае грамады. Знаходзіцца за 41 кілямэтар ад Вялікага Тырнава. Насельніцтва — 11 151 чалавек (31 сьнежня 2009).

Паводле зьместу бывае: 1) грамадзянская (Якуб Колас «Малебен»), 2) літаратурная (Цімох Дзераза «Літаратурная пародыя») і 3) побытавая (Георгі Юрчанка «З Уладзімера Скарынкіна»). Вылучаюцца парадыйныя ода (Аляксандар Сумарокаў), памфлет (Вальтэр, Даніель Дэфо і Джанатан Сўіфт), раман (Франсуа Рабле «Гарганцюа і Пантагруэль») і трагедыя (Іван Крылоў «Падшчыпа»). Бываюць пародыі на прамову, рэпартаж, дэтэктыўныя, паэтычныя, празаічныя і драматычныя творы, крытычныя працы.

(1985 г.) - На танку ўсталявана навясная дынамічная абарона, цеплаахоўны кажух на гармаце, дадатковае бранявана дно, усталяваныя бартавыя гумовыя экраны таўшчынёю 10 мм., усталявана сыстэма кіраваньня агнём "Хваля".

Казе́чына — вёска ў Аршанскім раёне Віцебскай вобласьці. Знаходзіцца за 13 кілямэтраў на паўночны захад ад Воршы. Каля паўднёвай мяжы вёскі бярэ пачатак рака Пачаліца. Казечына ўваходзіць у склад Межаўскага сельсавету.
Пасьля франка-прускай вайны значная частка Лятарынгіі і амаль увесь Эльзас былі перададзены Нямеччыне. У Францыі тады ўзрастаў рэваншысцкі рух у падтрымку аднятых правінцыяў, у гонар Эльзасу і Лятарынгіі ў многіх гарадах краіны называліся вуліцы, у Нансі — старажытнай сталіцы Лятарынгіі, якая засталася ў складзе Францыі — быў адкрыты алегарычны помнік дзьвюм правінцыям.

Алтайскі край разьмешчаны на паўднёвым усходзе Заходняй Сыбіры паміж 50 і 55 градусамі паўночнай шыраты й 77 і 87 градусамі ўсходняй даўгаты.

Папская Рада па спрыяньні еднасьці хрысьціянаў дзейнічае пад кіраўніцтвам кардынала старшыні. Яму дапамагаюць два сакратары і намесьнік сакратара (падсакратар).

Таксама ў 2007 годзе адбыўся першы опэрны дэбют у театры опэры і балету Санкт-Пецярбурскай кансэрваторыі — партыя Марфы ў опэры Рымскага-Корсакава «Царская нявеста». А ў 2009 ужо на прафэсійнай сцэне — у Міхайлаўскім тэатры — Надзея дэбютавала ў партыі Віялеты ў опэры Вэрдзі «Травіята». У гэтым жа тэатры яна выканала іншыя вядучыя партыі для лірыка-каларатурнага сапрана (Прынцеса Еўдасія ў опэры Галеві «Жыдоўка», Оскар у опэры Вэрдзі «Баль-Маскарад»).

3 12 кастрычніка 1940 г. хутар у Некрашоўскім, з 16 ліпеня 1954 г. у Князікоўскім, затым у Ліпнішкаўскім сельсаветах Іўеўскага раёна. У 1970 г. 19 жыхароў, у калгасе «Кастрычнік». Пасьля у складзе калгаса «Маладая гвардыя».

Сельскагаспадарчае рэспубліканскае дачэрняе прадпрыемства «Амяліна» транспартнага рэспубліканскага ўнітарнага прадпрыемства «Берасьцейскае аддзяленьне Беларускай чыгункі».

Раён скасаваны Загадам Прэзыдыюму Вярхоўнага Савету БССР 17 сьнежня 1956 року, ягоная тэрыторыя перададзеная ў склад Пружанскага раёну Берасьцейскай вобласьці.

Антвэ́рпэн (па-нідэрляндзку: Antwerpen; па-француску: Anvers) — места ў Фляндрыі, у Бэльгіі. Другое (пасьля Брусэлю) места краіны і найвялікшае места Фляндрыі. Адміністрацыйны цэнтар правінцыі Антвэрпэн. Места разьмешчанае паабапал ракі Шэльды. Марскі порт, які ўваходзіць у дзясятку найбуйнейшых партоў сьвету.

Вучэбны дапаможнік Тарашкевіча ўлічваў тагачасныя дасягненьні ў галіне беларускай філялёгіі (Яўхім Карскі, Аляксей Шахматаў і інш.) і быў станоўча прыняты грамадзкасьцю.

Анкара́ (па-турэцку: Ankara) — сталіца і другі па велічыні (пасьля Стамбулу) горад Турэччыны. Насельніцтва складае 4 338 620 жыхароў паводле зьвестак на 2011 год. Палітычны, культурны, эканамічны і прамысловы цэнтар краіны, месца знаходжаньня турэцкага прэзыдэнта, парлямэнта, урада, вышэйшых судовых установаў, усіх замежных пасольстваў. Анкара — істотны транспартны вузел у цэнтры краіны, на скрыжаваньні чыгункавых і аўтамабільных шляхоў.

Сканэры. Вызначаюць наяўнасьць віруса па віруснай базе. Іх выніковасьць вызначаецца актуальнасьцю віруснай базы й наяўнасьцю эўрыстычнага аналізатара.

Другая вэрсія запісаная ў Мураме ў ПАТП па аповядзе ляхаўскага селяніна каля 50 гадоў 15 сьнежня 1993 г. Паводле ёй назва вёскі пайшла ад таго, што ў сярэднія стагодзьдзі тут жылі палякі — гэта значыць «ляхі». Магчыма яны былі сілком высланыя з тэрыторыі Літвы (Беларусі) або Польшчы, і пераселеныя сюды. Гэтая вэрсія пацьвярджаецца наяўнасьцю іншых селішчаў з назвамі тыпу Панава, Панаўскі.
З моманту заняпаду Бруге ў XII стагодзьдзі ды да Васьмідзесяцігадовай вайны Антвэрпэн заставаўся найбагацейшым гандлёвым местам ня толькі ў гішпанскіх Нідэрляндах, але і ўсёй Паўночнае Эўропы. У XV стагодзьдзі, калі Нідэрляндамі кіраваў Бургундзкі дом, амаль усе замежныя купецкія прадстаўніцтвы перамясьціліся з Бруге ў Антвэрпэн.

На Т-62 усталявана сыстэма проціатамнае абароны, забясьпечвальная абарону экіпажа танку ад падвышанага ціску, стваранага ударнаю хваляю ядзернага выбуху, і ад пранікненьня пылу ўнутр танку. Абарона экіпажу ад радыёактыўных часьціцаў вырабляецца шляхам стварэньня ўсярэдзіне танка залішняга ціску пры дапамозе нагнятальніка-сэпаратара, які фільтруе паступаючае знадворку паветра. Проціатамная абарона актывуецца або аўтаматычна пасродкам прыбору РБЗ-1М, рэагуючага на выкід гама-выпраменьваньні пры ядзерным выбуху, або ўручную па сьведчаньнях прыбору ДП-3Б, які рэгістраваў іянізавальнае выпраменьваньне пры руху па радыёактыўна заражанай мясцовасьці.

У якасьці спосабу арганізацыі пры заснаваньні была абраная разьмеркаваная сеткавая структура, заснаваная на выкарыстаньні інфармацыйных тэхналёгіяў.

Узбраеньнем «Аб’екта 165», як і іншых якія распрацоўваліся ў 1950-х гадах пэрспэктыўных сярэдніх танкаў, павінна была стаць новая наразная 100-мм гармата Д-54 (У-8ТС), распрацаваная ў 1952—1953 гадах. У параўнаньні з Д-10, Д-54 мела павялічаную з 895 да 1015 м/с пачатковую хуткасьць калібарнага бранябойнага снараду й прыблізна на 25% вялікую бранябойнасьць, але й гэта лічылася недастатковым для эфэктыўнае барацьбы з заходнімі танкамі, а больш сучасныя тыпы снарадаў да яе распрацаваны яшчэ не былі. Акрамя гэтага, сур'ёзныя пярэчаньні з боку вайскоўцаў выклікала наяўнасьць на Д-54 дульнага тормазу, пры стральбе які выклікаў стварэньне сьнежнага, пяшчанага ці пылавога воблака, што дэмаскавала танк, якое замінала назіраць за вынікамі стральбы. Акрамя гэтага, узьнікалі асцьярогі пра ўплыў дульнае хвалі на пяхоту суправаджэньні й асабліва танкавы дэсант.

Мясцовае насельніцтва дзесяцігодзьдзямі захоўвала памяць пра айца Канстанціна Жданава. У 1995 годзе ў шаркоўшчынскай царкве пачалі служыць адмысловыя набажэнствы ў памяць сьвятара-мучаніка. Урачыстае далучэньне айца Канстанціна Жданава да ліку сьвятых адбылося 4 чэрвеня 2011 году ў Сьвята-Ўваскрасенскім храме Дзісны. У гэтым жа храме цяпер захоўваюцца мошчы мучаніка.

Вёска заснаваная ў 1924 сялянамі на былых панскіх землях. У 1926 — пасёлак, 19 двароў і 105 жыхароў. Напачатку 1997 быў 21 двор, у якіх жыло 35 чалавек.

Пазначэньні зьмяшчаюць за лікавымі значэньнямі велічынь праз прабэл, перанос на іншы радок не дапушчаецца. Выключэньні складаюць пазначэньні ў выглядзе знака над радком, перад імі прабэл не ставіцца. Прыклады: 10 м/с, 15°.

Panzerkampfwagen IV (PzKpfw IV, Pz. IV; Панцэркампфваґэн IV) — нямецкі сярэдні танк пэрыяду Другой сусьветнай вайны. Самы масавы танк вэрмахта (усяго выпушчана 8686 машын), выпускаўся сэрыйна ў некалькіх мадыфікацыях з 1937 па 1945 год. Узбраеньне і браняваньне танка, якія пастаянна ўзмацняліся, у большасьці выпадкаў дазваляла PzKpfw IV эфэктыўна процістаяць машынам суперніка аналягічнай клясы.
З лютага 2011 г. дзейнічае сайт часопіса, на якім зьмешчаны казкі і дзіцячыя вершы. У творах дакладна расстаўлены маральныя акцэнты, гэта адносіцца як да фальклёрных казак («Каралевіч, чараўнік і ягоная дачка», «Заяц і вожык», «Дзяцел, лісіца і варона» і інш.), гэтак і да літаратурных твораў з казачным сюжэтам («Цямлівы кот і шляхецкі сын» А. Грушэцкага, «Прынцэса Румзаніда ў Краіне Лялек» А. Масла, «Пра кашэчага караля і мышку-прынцэсу» Р. Баравіковай, «Бусел і бусляняты» Я. Лёсіка і інш.). На сайце створана фотагалерэя, ладзяцца конкурсы.

Касьцё́л Перамяне́ньня Па́на (Фарны) — помнік архітэктуры XIV—XVIII стагодзьдзяў у Наваградку. Знаходзіцца з усходняга боку ля падэшвы Замкавай гары, на гістарычнай Кавальскай вуліцы. Твор архітэктуры готыкі і сармацкага барока. Аб’ект Дзяржаўнага сьпісу гістарычна-культурных каштоўнасьцяў Беларусі.

Летнія Алімпійскія гульні 1980 году (па-ангельску: 1980 Summer Olympics), афіцыйна вядомыя як Гульні XXII Алімпіяды, праходзілі ў СССР, з 19 ліпеня па 3 жніўня 1980 году. Большасьць спаборніцтваў прайшлі ў Маскве. Частка мерапрыемстваў праводзіліся ў Таліне, Санкт-Пецярбургу, Менску ды Кіеве. Адкрываў гульні лідэр краіны Леанід Брэжнеў. У 203 спаборніцтвах алімпіяды спаборнічалі 5179 атлетаў, у тым ліку 1115 жанчын і 4064 мужчыны. 67 краінаў байкатавалі Алімпійскія гульні ў Маскве па прапанове ЗША, каб зрабіць уціск на СССР з-за ўводу ягоных войскаў на тэрыторыю Аўганістану. Такім чынам, у гэтых Алімпійскіх гульнях прынялі ўдзел атлеты з 80 краінаў (найменшы лік з 1956 году). Урады некаторых краінаў, напрыклад Вялікабрытаніі і Аўстраліі, нягледзячы на падтрымку байкоту, дазволілі сваім спартоўцам вырашаць самастойна, ці ехаць у Маскву. Савецкі гімнаст Аляксандар Дзіцяцін заваяваў мэдалі ва ўсіх спаборніцтвах па гімнастыцы і стаў першым спартоўцам, які заваяваў восем мэдалёў на адных Алімпійскіх гульнях. Беларускі спартовец-байдарачнік Уладзімер Парфяновіч заваяваў на Алімпійскіх Гульнях тры залатыя мэдалі.

Сі́маніцкі Млыно́к — вёска ў Лельчыцкім раёне Гомельскай вобласьці, на шашы Р128, за 30 км на паўночны захад ад раённага цэнтру Лельчыцы, за 8 км на захад ад Сіманічаў. Сіманіцкі Млынок уваходзіць у склад Тонескага сельсавету.

Ліга чэмпіёнаў УЭФА 2014—2015 гадоў — 60-ы розыгрыш трафэю з часоў Кубка эўрапейскіх чэмпіёнаў і 23-і розыгрыш пад назвай Ліга чэмпіёнаў УЭФА. У фінале, які прайшоў на Алімпійскім стадыёне ў Бэрліне 6 чэрвеня 2015 году, гішпанская «Барсэлёна» перамагла італьянскі «Ювэнтус» зь лікам 3:1.

Памяти Гриневицкаго / Бурцевъ В.Л // Былое (1900-1902). Журналъ издававшійся за границей. Выпускъ 1 : часопіс. — Растов-на-Дону: Русская историческая библіотека, 1906. — В. № 4. — С. 6-13.

У ХХ ст. трохі зьменшылася распаўсюджаньне народнае паэзіі, але яна захоўвалася ў працах творчасьці такіх паэтаў як А. Лін, Дж. Стывэнсан, Дж. Кліфард. Напрыканцы ХХ ст. пачало адзначацца пэўнае адраджэньне паэтычнага жанру, пры гэтым літаратурная традыцыя сучаснай шатляндзкай мовы стала разбаўляцца ідыялектамі (варыянт мовы, што выкарыстоўваецца адным чалавекам). Сярод сучасных або адносна нядаўніх паэтаў, што пішуць у канцы ХХ—нашыя часы вылучаюцца Дж. Фэнтан, М. Лонглі, Ф. Робінсан.